Ostfjord

Ostfjord címere és zászlaja

Ostfjord egy északon elhelyezkedő skandináv-óészaki jellegű, északi pogányságot követő állam. Államformája királyság, jelenlegi uralkodója Osbjorn király. Jelenlegi székhelye Hafnarfjoll.

.

## Történelem

         A njarovik törzsek az ősidőkben még a Vassziget északi részét lakták. Akkor még békés népek voltak, s mezőgazdálkodásból próbáltak megélni, annak ellenére, hogy az év 10 hónapjában fagy volt és semmi nem termett meg. Hajózásról szó se eshetett, a vizek egész évben be voltak fagyva. Így az időszakos növénytermesztés mellett a halászat volt az, mely élelmiszerforrásként szolgált a törzsnek.

        Nem tudni pontosan mi váltotta ki a hosszú békés életet követő törzsben azt a reakciót, ami miatt délnek indultak; ám a körülmények határozottan közrejátszottak. Az évszázados szenvedés, a napról-napra megélés, s a durva körülmények azok, amik kiválthatták a vándorlást.

        A njarovik és a kavár törzsek először a Vassziget centrálisan elhelyezkedő, középső részén találkoztak. A kavárok vándorlását végül a njarovikok érkezése motiválta, hogy otthagyják saját életterüket, s még délebbre vándoroljanak.

        A két törzs vándorlásai a Vassziget déli részén ért véget, amikoris évszázadokkal a Nagy Szétszóródás előtt először erőszakossá váltak, s kifaragtak maguknak egy fejedelemséget, fejszékkel és kardokkal. A njarovik törzsek, s Halfdan Ulfsson vezetésével létrejött a Njarovik Fejedelemség, melynek élére egy jarlt választottak. A njarovik fejedelmek szépen sorjában váltogatták egymást; uralmuk alatt lett a két törzs egyre agresszívebb és erőszakosabb. Letettek a mezőgazdaságról és a békés életmódról. A generációk múltával egyre inkább az lett az általánosan elfogadott viselkedés, hogy ami kell, azt elvesszük másoktól. Ezen idő alatt lettek mind a njarovikok, mind a kavárok egyre hírhedtebbek fosztogatóhadjárataik révén. Ugyanezen idő tellése alatt alakult ki a szokásjog a fejedelemségben. A jarlok zsarnoki hatalmukról lépcsőzetesen letettek, s teret hagytak a szokásjognak, mely a precedensekre alapszik. Így a jarl a mai napig így hoz ítéletet. Ezen idő alatt alakult ki a ting intézménye, mely során a jarl összehívja a szabad embereket, s eldöntik, hogy hova menjenek a nyár folyamán fosztogatni, illetve döntéseket hozzanak fontosabb kérdésekben. A tinget rendszeresen, minden nyár elején meg szokták tartani, s ritkábban összehívják második alkalommal is.

        Végül a megszokott életmódot a njarovik törzsből érkező Borgar jarl uralkodása és a kavár Thorolf Knútrsson változtatta meg gyökeresen. Borgar jarl rendszeresen elhanyagolta kötelezettségeit. Minden földi jóban része volt, napi szinten több nő is járt nála és folyamatosan lakomákat tartott, eközben viszont nem uralkodott, két évben egyhuzamban elmaradt a ting és fosztogatás se indult. A népekre egyre nagyobb adókat vetettek ki, hogy Borgar jarl életmódját támogatni lehessen, így végül uralmát zsarnokinak pecsételték meg. Thorolf Knútrsson volt az, aki először felszólalt. Párbajra hívta ki Borgar jarlt; ki el is fogadta a kihívást abban a hitben, hogy mindenki szereti őt, a népe, a rabszolgák, a szabadok, még az istenek is. Az istenek pártfogoltjaként nem veszíthet. Thorolf gyorsan bebizonyította, hogy Borgar jarl tévedett. A párbajban előbbi győzött; s ezzel ő maga lett a jarl. A következő nyáron a tingen bejelentette, hogy nem elégszik meg egy szimpla fosztogatással; egy új birodalmat akar faragni magának, s népének. Így vezették ezúttal a kavárok a njarovikokat Aeternia kontinensére, hol a Vashegyektől északra egy véres háborút követően Thorolf jarl sikeresen letelepítette a népét. Bár a fejedelemség apróként indult, a jarlok váltogatták egymást, s a területek egyre növekedtek. Végül a Kavár Fejedelemség terjeszkedésének a Birodalom vetett véget.

        A Birodalom, bár egy százéves szünetre tette a két törzset, igazán sosem állították meg őket. Érkezésükkor a törzsek nem fogadták el uralmukat, hisz abban a percben, hogy távoztak, a két törzs nem fizetett számukra adót. Végül a Birodalomnak sok pénzbe fájt, hogy helyőrséget állomásoztasson az északon, kik beszedik a pénzeket, s fenntartják a rendet, a Birodalom uralmát, s ha kell, pacifizálják a törzseket.

        A Nagy Szétszóródás hatalmi űrt hagyott maga után. A két törzsből folyamatosan váltogatták egymást az uralkodók. Bár igazi belső konfliktusra sosem került sor, ez egy nagyon bizonytalan és instabil időszak volt a Njarovik-Kavár Fejedelemség életében.

        Körülbelül ötszáz évvel a Nagy Szétszóródást követően került ismét trónra stabilan egy uralkodóház; mégpedig a njarovik eredetű Hrolf-ház. Az első Hrolf-házi jarl Bjorn Hvitserksson volt, aki hosszú, több mint 50 éves uralkodása alatt sikeresen kialakította a szokásjogban az állam nevét, mint Ostfjord. Ez egy fontos mérföldkő az állam életében, révén korábban mindig az a törzs alapján ismerték a törzsszövetséget, amely törzsből épp uralkodott a jarl. Ez már egy indoklás lehetett arra, hogy a másik törzs lázadó, engedetlen kedvbe kerüljön. Bjorn jarl óta az államot Ostfjordként, vagy csak egyszerűen „északként” ismerik. Így ha a njarovik törzsi Hrolf-háztól át is venné a hatalmat egy kavár törzsi uralkodó, kevésbé volna valószínű a másik törzs inkooperációja.

        A harmadik Hrolf-házi uralkodó, Thorstein Sigurdsson jarl volt az, aki az északon gyors expanzióba kezdett, s a ma is ismert méreteire duzzasztotta a törzsszövetség területeit. Thorstein mindkét törzs jóváhagyásával királlyá koronáztatta magát a Valkűr-koronával, mely a mai napig a király jelképe. Thorstein uralma óta Ostfjord nem ismer el más királyt az északon, csak a sajátukét.

        A negyedik Hrolf-házi uralkodó, Osbjorn Thorsteinsson király az, ki jelenleg is a trónján ül, már lassan négy éve. Neve egyelőre ismeretlen, az egész élete és a karrierje előtte áll. Még bizonyítania kell magát, ám sokan hisznek benne.

.

## Államszervezet és társadalom

         Ostfjord legfontosabb intézménye a király. A király jelenleg Osbjorn Thorsteinsson. A király a valkűrökön keresztül az istenektől kapta a koronáját, s így hatalmát. Ő a királyság vezetője, megtestesítője, s feje. Uralkodik, s nap, mint nap fontos döntéseket hoz meg. Bár a király hierarchikusan a szabadok felett áll, mégis egyenlőnek tartják. *Primus inter pares.* Uralkodik, s vezet, de mégse az emberek felett, inkább előttük helyezkedik el.

        A tinget minden nyár elején összehívja a király, ahol ő maga, a jarlok és a szabadok szavazással döntik el az idei év fosztogatásának helyszínét, ítéletet hoznak fogvatartottak felett, büntetéseket hajtanak végre, s lakomáznak. A tingen minden szabad ember résztvehet.

        A jarlok a törzsek vezetői, így jelenleg a kavárok élén áll egy jarl, Steinar Sigurdsson a Frode-házból, valamint gyakorlatilag a király maga, Osbjorn Thorstein, a Hrolf-házból is a njarovik törzs jarlja. A jarlok, hasonlóan a királyhoz, előrébbvalóak, mint a szabadok, de nem állnak felettük.

.

## Hadsereg

        A hadsereg nem egy szervezetten létező entitás. Szükség idején, illetve a standard nyári fosztogatásokkor a szabadok összegyűlnek, s a királyság seregeként funkcionálva fosztogatnak, s csatároznak. A szabadokat nem kényszerítik a háborúzásra, vagy a csatázásra, ámbár mind a társadalom, mind a vallás megveti az olyanokat, kik gyáva módon megfutamodnak.

A szabadok pajzsaikra Ostfjord címerét, a vörös alapú holló képét festik, s így háborús időkben egységes lobogó alatt harcolnak.

A holló Odinra, s az istenekre emlékeztet, míg a sötétvörös szín a vérre és a véres aranyra utal.

        Vagyontól függően a szabadok gyakran könnyű, illetve nehézgyalogságként, valamint íjászokként funkcionálnak. Az átlagembernek arra van pénze, hogy pajzsot és kardot, vagy fejszét csináltasson magának, míg a vagyonosabbak általában páncélzatot is hordanak. Lovasság ritkán fordul elő. Bár van, hogy használatba vannak véve, inkább mint futárokként és/vagy felderítőkként funkcionálnak, mintsem valós lovasságként.

.

## Fontos karakterek

### Királyi család

**Osbjorn király**

**Hakon Osbjornsson**

**Ulfheid Osbjornsdottir**

.

### Jarlok

**Osbjorn jarl**

**II. Östuk jarl**

.

### Egyéb

**Knútr Ulfjotsson**

**Kjetill Bjalkisson**

**Oleif Akisson**

**Svein Hrolfsson**

**Olaf Thorirsson**

**Grimwald Hordsson**